EELNÕU	Comment by Maarja-Liis Lall - JUSTDIGI: Palume mitte kasutada automaatseid tekstiväljasid eelnõus.
03.06.2026
Ravikindlustuse seaduse ja teiste seaduste muutmise seadus 	Comment by Maarja-Liis Lall - JUSTDIGI: Kui teiste seaduste muutmine on seotud põhilise seaduse (ravikindlustuse seaduse) muutmisega, siis palume sõnastada "… ja sellega seonduvalt teiste seaduste ..."
(abivahendite ja meditsiiniseadmete reform) 

§ 1. Ravikindlustuse seaduse muutmine

Ravikindlustuse seaduses tehakse järgmised muudatused:

1) paragrahvi  2 lõiget 1 täiendatakse pärast sõna „ostmise“ sõnadega „ja üürimise“;

2) paragrahvi 42 lõige 13 tunnistatakse kehtetuks;	Comment by Maarja-Liis Lall - JUSTDIGI: Palume hinnata, kas selle kehtetuks tunnistamine ei vaja rakendusnormi või on viimane kord kui ostuhinnad peab edastama 15.10.2026, kajastades 30.09.2026 seisu? Palume seda seletuskirjas selgitada.

3) paragrahvid 48 ja 481 muudetakse ja sõnastatakse järgmiselt:

„§ 48. Kindlustuskaitse ulatus meditsiiniseadmehüvitise puhul

(1) Tervisekassa võtab õigusaktides sätestatud ulatuses ja korras üle tasu maksmise kohustuse kindlustatud isikule vajalike ning Tervisekassa meditsiiniseadmete loetellu (edaspidi meditsiiniseadmete loetelu) kantud meditsiiniseadmete jaemüügi ja üürimise eest.

(2) Meditsiiniseadmete loetellu saab kanda määruste (EL) 2017/745 ja (EL) 2017/746 kohaldamisalasse kuuluvaid tavakasutamiseks mõeldud meditsiiniseadmeid ja muid tooteid (edaspidi meditsiiniseadmed), mis on näidustatud haiguse, sealhulgas vigastuse jälgimiseks, leevendamiseks või raviks või, mis aitavad parandada inimese funktsioneerimisvõimet, kompenseerida funktsioonihäiret ja saavutada või säilitada igapäevaelus võimalikult iseseisev toimetulek.	Comment by Maarja-Liis Lall - JUSTDIGI: Palume järgida EL õigusaktile viitamisel HÕNTE § 29 lg-d 3-4:

(3) Viites Euroopa Liidu õigusaktile peab nimetama viidatava õigusakti andja või andjad, akti liigi ja numbri, näiteks: nõukogu direktiiv 2011/85/EL. Lühend „EL” akti numbri juures näitab seda, et akti vastuvõtmine tuleneb Euroopa Liidu lepingust või Euroopa Liidu toimimise lepingust. Lühend „EÜ” või „EMÜ” akti numbri juures näitab seda, et akti vastuvõtmine tulenes Euroopa Ühenduse, varem Euroopa Majandusühenduse asutamislepingust.

(4) Eelnõu tekstis Euroopa Liidu õigusaktile esmakordsel viitamisel tuleb lõikes 3 nimetatud andmetele lisada viidatava õigusakti pealkiri ja esmakordse avaldamise andmed, näiteks: nõukogu määrus (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (EÜT L 12, 16.01.2001, lk 1–23).	Comment by Maarja-Liis Lall - JUSTDIGI: Kui tahaks, et meditsiiniseadmete lühendi mõttes oleks hõlmatud ka see lause lõpp ("...mis on näidustatud ....toimetulek") - siis peaks see (edaspidi meditsiiniseadmed) olema lause lõpus, nt nii (EL määruste viited tuleb üle vaadata, et vastaks HÕNTE-le):

Meditsiiniseadmete loetellu saab kanda määruste (EL) 2017/745 ja (EL) 2017/746 kohaldamisalasse kuuluvaid meditsiiniseadmeid ja muid tooteid, mis on mõeldud tavakasutamiseks ning näidustatud haiguse, sealhulgas vigastuse jälgimiseks, leevendamiseks või raviks või mis aitavad parandada inimese funktsioneerimisvõimet, kompenseerida funktsioonihäiret ja saavutada või säilitada igapäevaelus võimalikult iseseisvat toimetulekut (edaspidi meditsiiniseadmed). 	Comment by Maarja-Liis Lall - JUSTDIGI: Palume läbi mõelda, kas vigastus käib haiguse hulka, kuna varasemalt need olid eristatud. Palume vajadusel eelnõu täpsustada.

(3) Tervisekassa ei võta tasu maksmise kohustust üle järgmiste meditsiiniseadmete eest:
1) kirurgiliselt invasiivne meditsiiniseade;
2) siirdatav meditsiiniseade;
3) aktiivne diagnostikameditsiiniseade;
4) toode, mille põhitoime on farmakoloogiline, immunoloogiline või ainevahetuslik;
5) väljaspool kodu osutataval ööpäevaringsel üldhooldusteenusel ja ööpäevaringsel erihooldusteenusel viibiva isiku puhul meditsiiniseade, mis on otseselt seotud hooldusteenuse osutamise või teenuse osutamiseks kasutatava hoonega;
6) riigieelarvest rahastatava ööpäevaringsel erihooldusteenusel viibiva isiku puhul inkontinentsitoode ning naha kaitse ja puhastamise vahend.

(31) Käesoleva paragrahvi lõike 3 punkti 5  tähenduses on hooldusteenuse osutamise või teenuse osutamiseks kasutatava hoonega otseselt seotud meditsiiniseade, mis:
 1) hõlbustab eelkõige hooldaja tööd, mitte inimese individuaalset hakkamasaamist;
 2) on seotud teenuse osutamiseks kasutatava hoone turvalisuse või sellele ligipääsetavuse tagamisega;
3) on vajalik hooldusteenust saavale isikule hügieenitoimingute tegemise tagamiseks, välja arvatud ühekordseks individuaalseks kasutamiseks mõeldud toode;
4) on ette nähtud rahvatervishoiu seaduse § 21 alusel ohutu ja tervist toetava teenuse osutamiseks, ning meditsiiniseade, mis asendab teenuse osutamiseks ettenähtud toodet või vahendit ja vastab paremini hooldusteenust saava isiku vajadustele;
5) on hoone või mööbli külge kinnitatav ja hõlbustab hoones liikumist.

(4) Meditsiiniseadmete loetelu ja meditsiiniseadmete loetellu kantud meditsiiniseadme eest tasu maksmise kohustuse ülevõtmise korra kehtestab valdkonna eest vastutav minister määrusega Tervisekassa nõukogu ettepanekul.

(5) Meditsiinseadmete loetellu kantakse:	Comment by Maarja-Liis Lall - JUSTDIGI: Palume hinnata üle, kas ei ole puudu eraldi norm, mis ütleb, et mis on need juhud, millal välja arvatakse loetelust. Või on soovitud, et kui sissekandmise tingimused pole täidetud, arvatakse loetelust välja. Kuivõrd uus § 48.1 lg 3 reguleerib, et mis kriteeriumi arvestatakse väljaarvamisel, siis jääb siiski ebaselgeks, mis on kõik juhud, millal saab meditsiiniseadet välja arvata nimekirjast. Palume eelnõu täpsustada või seda seletuskirjas selgitada.
1) meditsiiniseadmete rühma nimetus;
2) meditsiiniseadmete piirhinnarühma nimetus;	Comment by Maarja-Liis Lall - JUSTDIGI: Palume nummerdada punkt ülaindeksiga, et säilitada varasem numeratsioon maksimaalselt.
3) meditsiiniseadme kood;
4) meditsiiniseadme nimetus;
5) meditsiiniseadmete kogus pakendis;
6) märge, kas meditsiiniseade on müüdav või üüritav;	Comment by Maarja-Liis Lall - JUSTDIGI: Palume nummerdada punkt ülaindeksiga, et säilitada varasem numeratsioon maksimaalselt.
7) meditsiiniseadme hinnakokkuleppehind, milleks on hinnakokkuleppes kokkulepitud maksimaalne jaemüügi või üüri hind;
8) meditsiiniseadme piirhind, mis on Tervisekassa poolt tasu maksmise kohustuse ülevõtmise aluseks olev hind;
9) kindlustatud isikult üle võetava tasu maksmise kohustuse piirmäär;
10) kindlustatud isiku omaosaluse määr;
11) meditsiiniseadme hüvitamise tingimused ning piirhinna, hinnakokkuleppehinna, kindlustatud isikult üle võetava tasu maksmise kohustuse piirmäära ja kindlustatud isiku omaosaluse määra kohaldamise tingimused;
12) meditsiiniseadme vajaduse tuvastaja sõltuvalt meditsiiniseadme spetsiifikast;	Comment by Maarja-Liis Lall - JUSTDIGI: Sama märkus, mis MSS § 32.1 lg 2 juures.
13) märge, kas tegemist on meditsiiniseadmega, mis on otseselt seotud hooldusteenuse osutamise või teenuse osutamiseks kasutatava hoonega.

(6) Meditsiiniseadme piirhind arvutatakse meditsiiniseadmete piirhinnarühmas odavuselt teise võrreldava meditsiiniseadme hinnakokkuleppehinnast, arvestades meditsiiniseadme pakendis olevat meditsiiniseadmete kogust. Kui meditsiiniseadmete piirhinnarühmas on maksimaalselt kaks meditsiiniseadet või meditsiiniseadmete piirhinnarühma kuuluvad väga eritaolised meditsiiniseadmed, on selliste meditsiiniseadmete piirhind võrdsustatud hinnakokkuleppehinnaga.	Comment by Maarja-Liis Lall - JUSTDIGI: Palume need lõiked lisada üleindeksitena §-d 5.1 ja 5.2, et säiliks lõigete varasem struktuur paremini.

(7) Meditsiiniseadme jaehind on käesoleva seaduse tähenduses ühe meditsiiniseadme lõplik müügi- ja üürihind tarbijale, mis kujuneb juurdehindluste ja käibemaksu rakendamise ning kõigi tarneahelas tehtavate soodustuste ja allahindluste mahaarvamise järel.

(8) Meditsiiniseadme Tervisekassa poolt kindlustatud isikult üle võetava tasu maksmise kohustuse piirmäär on 90% või 50% meditsiinseadmete loetellu kantud meditsiiniseadme piirhinnast, välja arvatud juhul kui meditsiiniseadme jaehind on väiksem kui meditsiiniseadme piirhind. Kui meditsiiniseadme jaehind on väiksem kui meditsiiniseadme piirhind, on Tervisekassa poolt kindlustatud isikult ülevõetava tasu maksmise kohustuse piirmäär 90% või 50% jaehinnast. Tervisekassa poolt kindlustatud isikult üle võetava tasu maksmise kohustuse piirmäär on 50%, kui meditsiiniseadme kasutamisele on olemas alternatiivne, Eestis kättesaadav odavam meditsiiniseade või muu raviviis.

(9) Meditsiiniseadmete rühm käesoleva seaduse tähenduses ühendab meditsiiniseadmete loetelus sama toime ja sihtotstarbega meditsiiniseadmeid.

(10) Meditsiiniseadmete piirhinnarühm käesoleva seaduse tähenduses ühendab meditsiiniseadmete rühmas sarnaste omaduste ja funktsioonidega meditsiiniseadmeid.	Comment by Maarja-Liis Lall - JUSTDIGI: Palume selle lõike kavandada ka ülaindeksiga.	Comment by Maarja-Liis Lall - JUSTDIGI: Kui tahta defineerida, siis peaks sõnastus olema pigem: "Meditsiiniseadmete piirhinnarühm käesoleva seaduse tähenduses on meditsiiniseadmete rühm, kuhu kuuluvad sarnaste omaduste ja funktsioonidega meditsiiniseadmed." Sama ka siis lg 9 kohta. Aga mõisted peab üle vaatama, et need oleks ka normides eristatavad, mitte ainult seletuskirja alusel.	Comment by Maarja-Liis Lall - JUSTDIGI: Eelmises lõigus on see mitmusena terminis toodud.

(11) Meditsiiniseadmete loetellu võib kanda meditsiiniseadme, mille suhtes Tervisekassa ja tootja või tema esindaja või levitaja on sõlminud hinnakokkuleppe.

(12) Meditsiiniseadme võib meditsiiniseadmete loetellu kanda tingimustega, mille eesmärk on reguleerida meditsiiniseadme väljakirjutamist, arvestades käesoleva seaduse § 481 lõikes 1 sätestatud kriteeriume.

§ 481.   Meditsiiniseadmete loetelu muutmine

(1) Meditsiiniseadme kandmisel meditsiiniseadmete loetellu ja hüvitamise tingimuste muutmisel arvestatakse järgmisi kriteeriume:
1) meditsiiniliselt põhjendatud näidustuse olemasolu meditsiiniseadme tavakasutamiseks ja alternatiivsete meditsiiniseadmete või raviviiside olemasolu;
2) raviks vajalik meditsiiniseadmete optimaalne kogus lähtuvalt diagnoosist, haiguse raskusastmest või muudest ravi kulgu mõjutavatest asjaoludest;
3) vastavus eelarvevahenditele, sealhulgas muu avaliku rahastamisallika olemasolu;
4) meditsiiniseadme kulutõhusus;
5) meditsiiniseadme, mis kuulub määruste (EL) 2017/745 ja (EL) 2017/746 kohaldamisalasse, vastavus meditsiiniseadme seadusele ja asjakohastele Euroopa Liidu õigusaktidele.

(2) Meditsiiniseadme hinnakokkuleppehinna muutmisel arvestatakse käesoleva paragrahvi lõike 1 punktides 2–4 sätestatud kriteeriume. 

(3) Meditsiiniseadmete loetelust välja arvamisel arvestatakse käesoleva paragrahvi lõike 1 punktis 3 sätestatud kriteeriumi. 

(4) Meditsiiniseadme kasutamisele alternatiivse Eestis kättesaadava odavama meditsiiniseadme või muu raviviisi kasutamise võimalust hindab asjaomane erialaühendus.

(5) Käesoleva paragrahvi lõikes 1 sätestatud kriteeriumide täpsema sisu, kriteeriumidele vastavuse hindajad ning hindamise korra kehtestab  valdkonna eest vastutav minister määrusega. 

(6) Meditsiiniseadmete loetelu muutmise ettepaneku tegemise võib algatada meditsiiniseadme tootja või tema volitatud esindaja või levitaja, astudes läbirääkimistesse Tervisekassaga. Meditsiiniseadmete loetelu muutmise ettepaneku tegemise võib algatada ka Ravimiamet või Tervisekassa, astudes tootja või tema volitatud esindaja või levitajaga läbirääkimistesse. Taotluse esitaja peab teatavaks tegema kõik talle teada olevad läbirääkimistel tähtsust omavad asjaolud.“;

4) seadust täiendatakse §-ga 482 järgmises sõnastuses: 

„§ 48². Meditsiiniseadme hinnakokkuleppe sõlmimine ja muutmine	Comment by Maarja-Liis Lall - JUSTDIGI: Palume hinnata, kas vajalik ei ole reguleerida ka hinnakokkuleppe lõpetamist. Palume vajadusel täiendada eelnõu. Kui ei ole vajalik, palume lõpetamisega seonduvat selgitada seletuskirjas.

(1) Meditsiiniseadme hinnakokkuleppe sõlmimisel ja muutmisel lähtutakse kindlustatud isikute huvist saada vajalikke meditsiiniseadmeid mõistliku hinnaga ning eelarvevahenditest, mis on ette nähtud meditsiiniseadmete müügi ja üürimise eest tasu maksmise kohustuse ülevõtmiseks.

(2) Hinnakokkuleppes lepitakse kokku järgmised tingimused:
1) meditsiiniseadme hinnakokkuleppehind eurodes;
2) tähtaeg, mille jooksul on hinnakokkuleppehinna muutmine keelatud;
3) tingimused, mille esinemisel on pooltel õigus nõuda hinnakokkuleppe muutmist;
4) tähtpäev, mis ajaks tuleb pooltel hinnakokkuleppe kehtivuse tähtaja automaatse pikenemise vältimiseks esitada hinnakokkuleppe muutmise taotlused;
5) kui pooled ei jõua hinnamuutuses kokkuleppele, siis tähtaeg, mille jooksul meditsiiniseadme tootja, tootja volitatud esindaja või levitaja on kohustatud meditsiiniseadet Eesti turul kättesaadavaks tegema ja Tervisekassa üle võtma kindlustatud isikult meditsiiniseadme eest tasumise kohustuse senistel alustel;
6) muud tingimused ja kohustused, mis on vajalikud eelarvevahendite efektiivse ja otstarbeka kasutamise ning hinnakokkuleppe tingimuste täitmise ja meditsiiniseadme kättesaadavuse tagamiseks. 

(3) Hinnakokkuleppe sõlmimise ettepaneku teeb Tervisekassale meditsiiniseadme tootja, tootja volitatud esindaja või levitaja. Hinnakokkuleppe sõlmimise menetluse võib algatada ka Tervisekassa.

(4) Kui hinnakokkuleppe sõlmimise või muutmise tingimustes ei saavutata mõistliku aja jooksul kokkulepet, võib Tervisekassa algatada meditsiiniseadme väljaarvamise meditsiiniseadmete loetelust.“;	Comment by Maarja-Liis Lall - JUSTDIGI: Kas on võimalik olukord, kus hinnakokkulepet pole sõlmitud, kuid seade on loetelus olemas?

5) paragrahv 49 muudetakse ja sõnastatakse järgmiselt:

„§ 49.   Meditsiiniseadme müügi ja üürimise eest tasu maksmise kohustuse ülevõtmine ja sõlmitav leping

(1) Meditsiiniseadme müüja ja üürija esitab Tervisekassale arve meditsiiniseadme eest tasu maksmise kohustuse ülevõtmiseks käesolevas seaduses sätestatud ulatuses ja tingimustel ravimiseaduse §-s 81 sätestatud retseptikeskuse kaudu. Kohustus loetakse Tervisekassa poolt ülevõetuks, kui Tervisekassa ei ole 45 kalendripäeva jooksul alates arve esitamisest keeldunud arvel kajastatud meditsiiniseadme müügi ja üürimise eest tasu maksmise kohustuse ülevõtmisest.	Comment by Maarja-Liis Lall - JUSTDIGI: Siin ja edaspidi, üürija tähendab nii üürilevõtjat kui ka üürileandjat eesti keeles. Seega peaks siin olema üürileandja. Palun vaadake siin eelnõus ja seaduses ka üle, et mis terminit on õige kasutada. 	Comment by Maarja-Liis Lall - JUSTDIGI: Samuti meie keeletoimetaja märkis, et meditsiiniseadmete puhul oleks keeleliselt õigem kasutada sõna "rentimine" ja "rendileandja", kuid samas VÕS eristab üürilepingut ja rendilepingut sisu osas selle alusel, kas kasutusest saadakse ise ka vilja (rendileping on viljaga). Palume hinnata, kumb termin sobib paremini, arvestades seda eelnõu.

(2) Meditsiiniseadme müüja ja üürija, välja arvatud apteek, sõlmib Tervisekassaga lepingu, milles lepitakse kokku järgmised tingimused:
1) lepingu tähtaeg;
2) asjaolud, mille esinemisel on pooltel õigus ühepoolselt leping lõpetada;
3) käesoleva paragrahvi lõikes 1 nimetatud tähtajast lühem tähtaeg;
4) asjaolud, mille esinemise korral on kohustuse ülevõtmise tingimuseks eelnev kirjalik kooskõlastus Tervisekassaga;
5) meditsiiniseadme müüja ja üürija aruandluse kohustuse ja kindlustatud isikute kohta andmete Tervisekassale esitamise kohustuse ulatus ning andmete koosseis;
6) muud tingimused, mis on vajalikud eelarvevahendite efektiivse ning otstarbeka kasutamise ja meditsiiniseadme kättesaadavuse tagamiseks, sealhulgas vastavalt meditsiiniseadme spetsiifikale täiendavad kvaliteedi, hoolduse ja nõustamise tingimused.

(3) Tervisekassa kontrollib enne lepingu sõlmimist maksuvõla puudumist. Kui ilmneb, et müüjal või üürijal on maksuvõlg, siis võib Tervisekassa lepingut mitte sõlmida.	Comment by Maarja-Liis Lall - JUSTDIGI: Palume need lõiked panna ülaindeksitena, et ei muutuks struktuur.

(4) Meditsiiniseadme müüja ja üürija, sealhulgas apteek, peab meditsiiniseadme müügi ja üürimise puhul rakendama jaehinda, mis ei ületa hinnakokkuleppehinda, kui tasu maksmise kohustuse võtab üle Tervisekassa.

(5) Meditsiiniseadme eest tasu maksmise kohustuse ülevõtmisest keeldumise aluseks võib olla meditsiiniseadme müügi ja üürimise mittevastavus õigusaktide või Tervisekassaga sõlmitud lepingu sätetele.

(6) Kui puuduvad piisavad eelarvevahendid, on Tervisekassal õigus ettenähtud eelarvevahendeid jaotada meditsiiniseadme rühmade kaupa erinevalt.“;

6) paragrahvi 491 lõige 1 muudetakse ja sõnastatakse järgmiselt:

“(1) Tervisekassa võtab kindlustatud isikult täiendavalt tasu maksmise kohustuse üle, kui kindlustatud isiku tasutud summa ambulatoorseks raviks vajalike ja ravimite loetellu kantud ravimite ning tavakasutajale meditsiiniseadmete loetellu kantud meditsiiniseadmete ostmiseks ja üürimiseks ületab kalendriaastas 100 eurot (edaspidi täiendav ravimi- ja meditsiiniseadmehüvitis).”;

7) paragrahvi 491 lõiget 2 täiendatakse pärast sõna „väljaostmise“ sõnadega „või üürimise“;

8) paragrahvi 491 lõikes 3 asendatakse sõna „ostul“ sõnaga „tehingul“;

9) paragrahvi 491 lõige 5 muudetakse ja sõnastatakse järgmiselt:

“(5) Kui kindlustatud isik ei tee jooksval kalendriaastal järgmist tehingut või ei esita käesoleva paragrahvi lõikes 3 nimetatud taotlust, kandub isiku viimase tehingu hetkel saamata jäänud täiendav ravimi- ja meditsiiniseadmehüvitis üle järgmisesse kalendriaastasse.“;

10) seadust täiendatakse §-ga 894 järgmises sõnastuses:

„§ 894. Meditsiiniseadmete hüvitamise rahastamine riigieelarvest 

Meditsiiniseadmete loetellu kantud meditsiiniseadmete, mis aitavad parandada inimese funktsioneerimisvõimet, kompenseerida funktsioonihäiret ja saavutada või säilitada igapäevaelus võimalikult iseseisvat toimetulekut, hüvitamist ja hüvitamise korraldamist rahastatakse riigieelarvest Tervisekassa kaudu.“. 

§ 2. Meditsiiniseadme seaduse muutmine

Meditsiiniseadme seaduses tehakse järgmised muudatused:

1) paragrahvi 14¹ lõige 2 muudetakse ja sõnastatakse järgmiselt:

“(2) Ravimiametil on õigus määratleda toode meditsiiniseadmena, arvestades Euroopa Parlamendi ja nõukogu määruses (EL) 2017/745 või (EL) 2017/746 sätestatud kriteeriume. Ravimiamet avaldab veebilehel toote määratlemise juhendi ja taotluse vormi.”;	Comment by Maarja-Liis Lall - JUSTDIGI: Palume järgida EL õigusaktile viitamisel HÕNTE § 29 lg-d 3-4:

(3) Viites Euroopa Liidu õigusaktile peab nimetama viidatava õigusakti andja või andjad, akti liigi ja numbri, näiteks: nõukogu direktiiv 2011/85/EL. Lühend „EL” akti numbri juures näitab seda, et akti vastuvõtmine tuleneb Euroopa Liidu lepingust või Euroopa Liidu toimimise lepingust. Lühend „EÜ” või „EMÜ” akti numbri juures näitab seda, et akti vastuvõtmine tulenes Euroopa Ühenduse, varem Euroopa Majandusühenduse asutamislepingust.

(4) Eelnõu tekstis Euroopa Liidu õigusaktile esmakordsel viitamisel tuleb lõikes 3 nimetatud andmetele lisada viidatava õigusakti pealkiri ja esmakordse avaldamise andmed, näiteks: nõukogu määrus (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (EÜT L 12, 16.01.2001, lk 1–23).

2) seaduse 1. peatükki täiendatakse §-ga 152 järgmises sõnastuses:
 
„§ 152. Ravimiameti ülesanded kriisiolukorras

(1) Kriisiolukorras, kui see on vajalik inimeste elu ja tervise kaitseks ning kõigi kehtestatud nõuete täitmine ei võimaldaks tagada elanikkonna ja raviasutuste katkematut varustamist meditsiiniseadmetega, võib Ravimiamet ajutiselt piirata meditsiiniseadmete turustamist ning lubada erandeid käesolevas seaduses, määrustes (EL) 2017/745 ja (EL) 2017/746 meditsiiniseadmetele kehtestatud nõuetest. 

(2) Ravimiamet võib kriisiolukorras erakorralise meetmena piirata meditsiiniseadme turustamist ja keelata väljaveo, kui seadmega katkematu varustatuse tagamine on oluline inimeste tervise seisukohast ning kui teisi sama sihtotstarbega seadmeid Eestis ei turustata või turustatakse ebapiisavas koguses.“;

3) seaduse 2. peatüki pealkiri muudetakse ja sõnastatakse järgmiselt:

„2. peatükk
MEDITSIINISEADME TURULE LASKMINE, TURUL KÄTTESAADAVAKS TEGEMINE JA KASUTUSELEVÕTT”;

4) paragrahv 16 muudetakse ja sõnastatakse järgmiselt:

„§ 16. Nõuded meditsiiniseadme turule laskmisele, kättesaadavaks tegemisele ja kasutuselevõtule

(1) Iga ettevõtja, kes teeb tavakasutajale Eesti turul kättesaadavaks meditsiiniseadme, peab tagama koos meditsiiniseadmega eestikeelse kasutusjuhendi olemasolu, välja arvatud tellimusmeditsiiniseadme puhul, mille kasutusjuhend esitatakse konkreetsele kasutajale arusaadavas keeles ja sobivas laadis.	Comment by Maarja-Liis Lall - JUSTDIGI: Kui paragrahv, lõige, punkt või muu struktuuriosa tunnistatakse kehtetuks, siis kehtetuks 
tunnistatud struktuuriosa kohale lisab Riigi Teataja märke „kehtetu“ ja lingi aktile, millega see 
on kehtetuks tunnistatud. Kehtetuks tunnistatud struktuuriosa numbrit edaspidi ei kasutata ja 
seaduse täiendamisel täiendatakse seda uue numbri saanud struktuuriosaga. Vt HÕNTE § 37 lg 1 viimane lause.	Comment by Maarja-Liis Lall - JUSTDIGI: Palume siin mitte muuta struktuuri. Saab lisada lõiked 1-2 nt lõigetena 3.1-3.2, ülejäänud osas hoiaks struktuuri ja tunnistaks ebavajalikud sätted kehtetuks.

(2) Tingimusel, et võetakse kasutusele asjakohased meetmed meditsiiniseadme ohutu ja sihtotstarbekohase kasutamise tagamiseks, võib professionaalseks kasutamiseks mõeldud meditsiiniseadme tootja või levitaja kokkuleppel professionaalse kasutajaga teha meditsiiniseadmega kaasneva ohutuks ja sihtotstarbekohaseks kasutamiseks ning seadme hoolduseks vajaliku teabe kättesaadavaks inglise keeles.”;	Comment by Maarja-Liis Lall - JUSTDIGI: Kas seda ei oleks võimalik kokku võtta sõnaga "kasutusjuhend", nagu lõikes 1? Või on siin mõeldud midagi erinevat? Palume seletuskirjas seda selgitada. Kui on midagi erinevat, palume selgitada, kust tuleb üldreegel, et see peab olema eesti keeles.	Comment by Maarja-Liis Lall - JUSTDIGI: Üleliigsed kirjavahemärgid.

(3) Eestis levitatava meditsiiniseadme vastavusdeklaratsioon võib olla ka ingliskeelne.	Comment by Maarja-Liis Lall - JUSTDIGI: Palume selgitada seletuskirjas, kas ja kust tuleneb üldreegel, et see peab olema eesti keeles, sest see ei lähe ilmselt kasutusjuhendi (lg 1) alla.

(4) Eestis registreeritud teavitatud asutus väljastab vastavussertifikaadid inglise keeles.“;	Comment by Maarja-Liis Lall - JUSTDIGI: Palume läbi mõelda ja seletuskirjas selgitada, kas see on midagi erinevat lg-s 3 nimetatud vastavusdeklaratsioonist ning kuidas eristada neid termineid.

5) paragrahvi 211 lõike 4 sissejuhatavas lauseosas asendatakse sõna „kümme” arvuga „30”;

6) paragrahvi 211 lõike 4 punkt 1 tunnistatakse kehtetuks;

7)  paragrahvi 211 lõiget 4 täiendatakse punktiga 3 järgmises sõnastuses:

“3) Euroopa Parlamendi ja nõukogu määruse (EL) 2017/745 artiklis 82 nimetatud uuringut.”;

8) paragrahvi 22 lõikes 1 asendatakse sõna „taotluse“ sõnadega „taotluse või teavituse“;	Comment by Maarja-Liis Lall - JUSTDIGI: Korrektsem ja selgem oleks täiendamise vormel. Täiendatakse pärast sõna "taotluse" sõnadega "või teavituse".

9) paragrahvi 22 täiendatakse lõikega 11¹ järgmises sõnastuses:	Comment by Maarja-Liis Lall - JUSTDIGI: Ülaindeks oli lisatud mingis muus formaadis, parandatud.

“(11) Sponsor võib uuringuga alustada järgnevatel tingimustel:
1) taotlus on esitatud Euroopa Parlamendi ja nõukogu määruse (EL) 2017/745 artikli 62 või määruse (EL) 2017/746 artikli 58 alusel ning Ravimiamet on väljastanud uuringu loa;
2) muudel juhtudel, kui on saadud eetikakomitee positiivne arvamus ja Ravimiamet on hinnanud teavituse sobivaks.”;

10) paragrahv 22¹ muudetakse ja sõnastatakse järgmiselt:

„§ 22¹.  Nõuded muude meditsiiniseadme kliiniliste uuringute tegemisele ja sellistest uuringutest teavitamisele

Euroopa Parlamendi ja nõukogu määruse (EL) 2017/745 artiklis 82 nimetatud uuringute puhul kohaldatakse artikli 62 lõigetes 2–3, artikli 62 lõike 4 punktides b–m ning artikli 62 lõigetes 5-7 ja artiklites 63–66, 68–72, 75–77 ja 80 sätestatud nõudeid, välja arvatud nendes aspektides, mis puudutavad dokumentide esitamist ja teabevahetust artiklis 73 nimetatud elektroonilise süsteemi kaudu ja nõuet koostada kliinilise hindamise kava.”;

11) paragrahvi 26 pealkiri muudetakse ja sõnastatakse järgmiselt:

„§ 26. Tellimusmeditsiiniseadme turul kättesaadavaks tegemisest, meditsiiniseadmete süsteemi, protseduuripaketi ja meditsiiniseadme esmakordsest Eestis levitamisest teavitamine ning andmete edastamine“;

12) paragrahvi 26 lõige 1 tunnistatakse kehtetuks;

13) paragrahvi 26 lõiked 3 ja 4 muudetakse ja sõnastatakse järgmiselt:

„(3) Ettevõtja teavitab 30 päeva enne tellimusmeditsiiniseadme turul kättesaadavaks tegemist Ravimiametit. Eelnevalt peab tootja koostama dokumentatsiooni ning veenduma tellimusmeditsiiniseadme nõuetele vastavuses.

(4) Iga ettevõtja, kes teeb Eesti turul kättesaadavaks meditsiiniseadme, meditsiiniseadme abiseadme, in vitro diagnostikameditsiiniseadme, meditsiiniseadmete süsteemi, protseduuripaketi või määruse (EL) 2017/745 lisas XVI loetletud toote teisest Euroopa Liidu, Euroopa Majanduspiirkonna liikmesriigist või kolmandast riigist, välja arvatud I riskiklassi meditsiiniseadme ja A‑klassi in vitro diagnostikameditsiiniseadme, teavitab sellest Ravimiametit meditsiiniseadmete ja abivahendite andmekogu kaudu kümne päeva jooksul alates turustamise või teenuse osutamise alustamisest.“;	Comment by Maarja-Liis Lall - JUSTDIGI: Seletuskirjas on viidatud ka, et "esmakordselt". Kui see nii on, siis peaks see ka normis kajastuma.

14) paragrahvi 27 pealkiri muudetakse ja sõnastatakse järgmiselt:

„§ 27. Juhtumi ja ohujuhtumi registreerimine ning valdkonna ohutusteatis”;

15) paragrahvi 27 lõige 1 muudetakse ja sõnastatakse järgmiselt:

“(1) Ravimiamet koondab talle teatatud juhtumi ja ohujuhtumi andmed.”;

16) paragrahvi 29 tekst muudetakse ja sõnastatakse järgmiselt:

„(1) Meditsiiniseadmete ja abivahendite andmekogu on riigi infosüsteemi kuuluv andmekogu, mida peetakse Eestis turul kättesaadavaks tehtud tellimusmeditsiiniseadmete ja levitatavate meditsiiniseadmete, meditsiiniseadmete süsteemide ja protseduuripakettide ning määruse (EL) 2017/745 lisas XVI loetletud toodete ja nendega seotud ohutuse andmete, ravikindlustuse seaduse alusel Tervisekassa poolt tasu maksmise kohustuse ülevõtmise (edaspidi hüvitamine) andmete ja sotsiaalhoolekande seaduse tähenduses abivahendite ostmise ja üürimise andmete registreerimiseks, kogumiseks, töötlemiseks ja analüüsimiseks, et kaitsta inimese tervist meditsiiniseadmest tuleneda võivate ohtude eest ning tagada hüvitatavate meditsiiniseadmete ja abivahendite kättesaadavus.

(2) Meditsiiniseadmete ja abivahendite andmekogusse esitavad andmeid:
1) meditsiiniseadme tootja või tootja volitatud esindaja;
2) meditsiiniseadme importija;
3) meditsiiniseadme levitaja;
4) abivahendi müüja ja üürileandja;
5) Tervisekassa;
6) Ravimiamet.

(3) Meditsiiniseadmete ja abivahendite andmekogus töödeldakse järgmisi andmeid:
1) tellimusmeditsiiniseadme, meditsiiniseadmete süsteemi ja protseduuripaketi turul kättesaadavaks tegemise ja meditsiiniseadme Eestis levitamisega seotud andmed ja dokumendid;
2) meditsiiniseadme ohutusega seotud andmed ja dokumendid;
3) abivahendi jae- ja üürihinnad, teenuse osutamise koha kontaktid ja toodete kirjeldused;
4) meditsiiniseadme hüvitamisega seotud andmed ja dokumendid;
5) füüsilisest isikust andmete esitaja üldandmed ning esindusõigust tõendavad andmed.

(4) Meditsiiniseadmete ja abivahendite andmekogu põhimääruse kehtestab valdkonna eest vastutav minister määrusega, milles sätestatakse:
1) vastutavate ja volitatud töötlejate ülesanded;
2) andmekogu pidamise täpsem kord; 
3) andmekogusse kogutavate andmete täpsemad koosseisud;
4) andmete esitamise, andmekogusse kandmise ja parandamise kord;
5) andmetele juurdepääsu ja väljastamise kord.

(5) Meditsiiniseadmete ja abivahendite andmekogu vastutavad töötlejad on Ravimiamet ja Tervisekassa.

(6) Meditsiiniseadmete ja abivahendite andmekogus säilitatakse:
1) andmekogu kandeid ja menetlusteavet 30 aastat alates viimase kande tegemisest andmekogusse;
2) logiandmeid 3 aastat.“;

17) seaduse 2. peatükki täiendatakse §-ga 30¹ järgmises sõnastuses:

„§ 301. Erand vastavushindamismenetluses

(1) Seade, mis ei ole veel läbinud määruse (EL) 2017/745 artiklis 52 või määruse (EL) 2017/746 artiklis 48 sätestatud vastavushindamismenetlust, võib Eesti turule lasta või Eestis kasutusele võtta, kui selle seadme kasutamine on rahvatervise või patsiendi ohutuse või tervise huvides ning Ravimiamet on andnud tootjale piiratud ajaks loa erandkorras seadme Eesti turule laskmiseks või kasutusele võtmiseks.

(2) Teave erandi taotlemiseks esitatavate andmete ja dokumentide kohta avaldatakse Ravimiameti veebilehel. Ravimiamet teeb erandi võimaldamise ja tingimuste kohta otsuse 30 päeva jooksul.“;

18) paragrahvi 32 lõikest 1 jäetakse välja sõnad „professionaalse kasutaja”;

19) paragrahvi 32 lõige 2 tunnistatakse kehtetuks;

20) paragrahvi 321 tekst muudetakse ja sõnastatakse järgmiselt:

„§ 321.   Meditsiiniseadme müük meditsiiniseadme kaardi alusel	Comment by Maarja-Liis Lall - JUSTDIGI: Kuna pealkiri ei muutu, siis vormel sõnastada paragrahvi teksti muudatusena.

(1) Meditsiiniseadme müügil ja üürimisel meditsiiniseadme kaardi (edaspidi kaart) alusel tuleb ostjat ja üürijat teavitada meditsiiniseadme sihtotstarbekohasest ja ohutust kasutamisest, meditsiiniseadme kasutamisega kaasneda võivatest võimalikest jääkriskidest ning soovimatutest kõrvaltoimetest ja kõrvalnähtudest. Asjakohasel juhul tuleb ostja tähelepanu juhtida meditsiiniseadmega kaasnevatele piirangutele, vastunäidustustele, ettevaatusabinõudele, hoiatustele ja hooldamise tingimustele.
  
(2) Kaart on isikule meditsiiniseadme vajaduse tuvastaja poolt sobiva meditsiiniseadme määramiseks väljakirjutatud dokument.	Comment by Maarja-Liis Lall - JUSTDIGI: See on liiga üldine. Palume kaaluda, et piiritleda eelnõus, et tegemist peab olema tervishoiutöötajaga vm. Või selgitada seletuskirjas, et miks on selline määratlus piisavalt piiritletud.

(3) Meditsiiniseadme müügil ja üürimisel kaardi alusel peab müüja veenduma seadme sobivuses ja vajaduse korral tagama selle kohandamise kasutajale.

(4) Meditsiiniseadme müüja ja üürija peab dokumenteerima seadmete kohta esitatud kaebused, märkides andmed kaebuse esitaja, seadme, kaebuse olemuse ja kaebusega seonduvate asjaolude kohta. Meditsiiniseadme müüja ja üürija juures kaebuse lahendamise käik tuleb dokumenteerida.“;

21) paragrahvi 323 tekst muudetakse ja sõnastatakse järgmiselt:	Comment by Maarja-Liis Lall - JUSTDIGI: Kuna pealkiri ei muutu, siis tuleks vormel sõnastada paragrahvi teksti muudatusena. Samas kuivõrd siin lõiked 2 ja 3 jäävad muutmata, palume vormistada lõike 1 sõnastamise ja muutmise vormel eraldi ja lõikega 4 täiendamise vormel, et muudatused oleks selgemad.

„§ 323. Nõuded asutusesiseselt valmistatavale meditsiiniseadmele

(1) Käesoleva paragrahvi tähenduses on asutusesisene valmistaja tervishoiuteenuse osutaja või teadus- ja arendustegevuse ning innovatsiooni korralduse seaduse § 3 lõigete 3–5 tähenduses teadus- ja arendusasutus, ülikool või evalveeritud rakenduskõrgkool, kes valmistab asutusesiseselt meditsiiniseadmeid Euroopa Parlamendi ja nõukogu määruse (EL) 2017/745 artikli 5 lõike 5 või määruse (EL) 2017/746 artikli 5 lõike 5 kohaselt. 	Comment by Maarja-Liis Lall - JUSTDIGI: Kordus.

(2) Euroopa Parlamendi ja nõukogu määruse (EL) 2017/746 artikli 5 lõike 5 punkti g kohaldatakse ka B- ja C-klassi in vitro diagnostikameditsiiniseadmetele.

(3) Asutusesisene valmistaja ei tohi asutusesiseselt valmistada meditsiiniseadmeid, mis sisaldavad nanomaterjali, mitteelujõulisi või mitteelujõuliseks muudetud loomset päritolu kudesid või rakke või nende preparaate või mis sisaldavad ainet, mida eraldi kasutamisel võib käsitada ravimina ravimiseaduse tähenduses.

(4) Asutusesisene valmistaja avalikustab meditsiiniseadmete loetelu oma veebilehel 5 tööpäeva jooksul kasutuselevõtmisest. Iga aasta 30. novembriks esitab asutusesisene valmistaja loetelu valmistatavatest meditsiiniseadmetest Ravimiametile. Teavitamise vorm avaldatakse Ravimiameti veebilehel.“;	Comment by Maarja-Liis Lall - JUSTDIGI: Varasemalt oli normis "nende meditsiiniseadmete loetelu". Palume kaaluda, kas peaks täpsustama ka siin, et mis meditsiiniseadmete.	Comment by Maarja-Liis Lall - JUSTDIGI: Norm vajab täpsustamist. Seletuskirjas on: "Ravimiametile tuleb edastada loetelu seadmetest, mida asutusesisene valmistaja on aasta jooksul valmistanud." See ei kajastu normis, kuigi peaks.

22) seaduse 34. peatüki pealkirjas, § 324 pealkirjas ja § 324 lõigetes 1 ja 2 asendatakse sõna „siiratav“ sõnaga „siirdatav“ vastavas käändes;	Comment by Maarja-Liis Lall - JUSTDIGI:  Siin on see sõna mitmuses kehtivas redaktsioonis ehk siis peaks kasutama vormelis "vastavas käändes ja arvus". Samas keeletoimetaja märkis, et olenemata MDR sõnastusest on keeleliselt korrektne sõna "siiratav", mitte "siirdatav", seega palume see punkt välja jätta ja seaduses läbivalt kasutada sõna "siiratav".	Comment by Maarja-Liis Lall - JUSTDIGI: Kui nii oleks, siis parem lühidalt öelda "paragrahvis 32.4 läbivalt".

23) paragrahvi 34 tekst muudetakse ja sõnastatakse järgmiselt:

„Korrakaitseorgan võib käesolevas seaduses sätestatud riikliku järelevalve teostamiseks kohaldada korrakaitseseaduse §-des 30, 31, 32, 50, 51 ja 52 sätestatud riikliku järelevalve erimeetmeid korrakaitseseaduses sätestatud alusel ja korras.”;

24) paragrahv 341 tunnistatakse kehtetuks.

§ 3. Puuetega inimeste sotsiaaltoetuste seaduse muutmine

Puuetega inimeste sotsiaaltoetuste seaduses tehakse järgmised muudatused:

1) paragrahvi 22 lõike 3 punkti 1 ning § 24 lõikeid 5 ja 51 täiendatakse pärast sõna „abivahendite“ tekstiosaga „, meditsiiniseadmete“;	Comment by Maarja-Liis Lall - JUSTDIGI: Palume hinnata, kas siin vajalik viide, et "RaKS tähenduses".

2) paragrahvi 23 lõike 6 punkti 4 täiendatakse pärast sõna „abivahendite“ sõnadega „ja meditsiiniseadmete“.

§ 4. Sotsiaalhoolekande seaduse muutmine

Sotsiaalhoolekande seaduses tehakse järgmised muudatused:

1) paragrahvi 47 lõikest 3 jäetakse välja tekstiosa „, välja arvatud individuaalse abivahendi korral,“; 

2) paragrahvi 47 lõiget 9 täiendatakse pärast sõna „eksperdi“ sõnadega „ja vajadusel Tervisekassa“;

3) paragrahvi 48 lõike 3 punkt 9 tunnistatakse kehtetuks; 

4) paragrahvi 51 lõiget 3 täiendatakse kolmanda lausega järgmises sõnastuses:

„Sotsiaalkindlustusametil on abivahendi, mille nimetus ei ole kantud abivahendite loetellu, hüvitamise üle otsustamisel õigus saada Tervisekassalt andmeid isikule väljastatud meditsiiniseadme kaartide ja hüvitatud meditsiiniseadmete kohta.”.

§ 5. Seaduse jõustumine

Käesolev seadus jõustub 2027. aasta 1. jaanuaril.
[bookmark: _Hlk67992359]	Comment by Maarja-Liis Lall - JUSTDIGI: RK juhendi järgi peaks olema 3 tühja rida.


Lauri Hussar
Riigikogu esimees

Tallinn, „.…” …………….. 2026. a
___________________________________________________________________________
Algatab Vabariigi Valitsus …………… 2026. a

(allkirjastatud digitaalselt)

